Swangerschopsafbröök

Eine Vakuumaspiration (Absaugmethode) in der 8. Schwangerschaftswoche (sechs Wochen nach der Befruchtung).
1 Fruchtblase, 2 Embryo, 3 Beermoddersliemhuud, 4 Spekulum, 5 Vacurette, 6 An ene Suugpumpen ansloten
Een Swangerschopafbröök, ook Afdrieven, Wegmaken, Abort oder  betekent ene Swangerschop aftobreken, indem dat een dat unboren Kind (Embryo oder Fötus) in’n Modderliev wegmaket.

Ene Swangerschop vör de Tied med enen Kaisersnidd to’n Enne to bringen tellt nich as Swangerschopafbröök, denn dat unboren Kind översteet so enen Ingreep normalerwiese.

Of dat tolaaten un verlöövt is ene Swangerschop aftobreken is sied de Antike ümmestreden. Daar geet dat bi ümme religiöse un ethsche Ansichten, wat för Anspröök de Sellschop stellt, un wo wied dat Recht van een swangeren Minschen un dat Recht van een unboren Kind up sien Leven gegenöver steet. So givt dat allens van de Frieheed, dat Swangere sülvenst bestimmen könnt, bet to kumpletten Verboden ene Swangerschop aftobreken un harden Strafen för’t Beennen van ene Swangerschop vör de Tied.
Kategorie:Medizin